CELEX: C2006/212/14
Language: lv
Date: 2006-09-02 00:00:00
Title: Lieta C-251/05: Tiesas (pirmā palāta) spriedums 2006. gada 6. jūlijā ( Court of Appeal ( Civil Division ) (Apvienotā Karaliste) lūgums sniegt prejudiciālu nolēmumu) — Talacre Beach Caravan Sales Ltd pret Commissioners of Customs & Excise (Sestā PVN direktīva — 28. pants — Atbrīvojumi ar samaksātā nodokļa atmaksāšanu — Ar nulles likmes nodokli apliekamo preču, kas aprīkotas ar precēm, kuras apliek ar standarta likmes nodokli, pārdošana — Dzīvojamās piekabes — Vienotā piegāde)

2.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 212/8
            
         Tiesas (pirmā palāta) spriedums 2006. gada 6. jūlijā (Court of Appeal (Civil Division) (Apvienotā Karaliste) lūgums sniegt prejudiciālu nolēmumu) — Talacre Beach Caravan Sales Ltd pret Commissioners of Customs & Excise
   
   (Lieta C-251/05) (1)
   
   (Sestā PVN direktīva - 28. pants - Atbrīvojumi ar samaksātā nodokļa atmaksāšanu - Ar nulles likmes nodokli apliekamo preču, kas aprīkotas ar precēm, kuras apliek ar standarta likmes nodokli, pārdošana - Dzīvojamās piekabes - Vienotā piegāde)
   (2006/C 212/14)
   Tiesvedības valoda — angļu
   Iesniedzējtiesa
   
      Court of Appeal (Civil Division)
   Lietas dalībnieki pamata procesā
   
      Prasītāja: Talacre Beach Caravan Sales Ltd
   
   
      Atbildētāja: Commissioners of Customs & Excise
   
   Priekšmets
   Lūgums sniegt prejudiciālu nolēmumu — Court of Appeal (Civil Division) — 28. panta 2. punkta a) apakšpunkta interpretācija Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.) — Ar nulles likmes nodokli apliekamo preču (dzīvojamās piekabes), kas aprīkotas ar precēm, kuras apliek ar standarta likmes nodokli, pārdošana — Kritēriji, lai noteiktu, vai saistībā ar PVN uzlikšanu darījums ir jāuzskata par vienotu piegādi
   Rezolutīvā daļa:
   Apstāklis, ka noteiktas preces ir vienotās piegādes priekšmets, kas ietver, pirmkārt, galveno preci, uz kuru saskaņā ar dalībvalsts tiesību aktiem attiecas atbrīvojums ar samaksātā nodokļa atmaksāšanu 28. panta 2. punkta a) apakšpunkta izpratnē Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, kurā grozījumi izdarīti ar Padomes 1992. gada 19. oktobra Direktīvu 92/77/EEK, kas papildina kopīgo pievienotās vērtības nodokļa sistēmu un groza Direktīvu 77/388/EEK (par PVN likmju tuvināšanu), un, otrkārt, preces, kuras saskaņā ar šiem tiesību aktiem nav iekļautas šāda atbrīvojuma piemērošanas jomā, neliedz attiecīgajai dalībvalstij iekasēt PVN pēc standarta likmes par šo neiekļauto preču piegādi.
   
      (1)  OV C 205, 20.08.2005.